Subject: Ren Jian Ci Hua(16)

From: <[email-masked]>
Date: Sat, 14 Aug 1993 10:37:30 CDT

Archive-name: ci-ping/wang-guo-wei/ren-jian-ci-hua/16

                    人间词话          王国维

                             三七

    东坡【水龙吟】咏杨花（１），和均而似元唱。章质夫词（２），原唱
而似和均。才之不可强也如是！

    （１）苏轼【水龙吟】（次韵章质夫杨花词）：“似花还似非花，也无人
          惜从教坠。抛家傍路，思量却是，无情有思。萦损柔肠，困酣娇眼，
          欲开还闭。梦随风万里，寻郎去处，又还被、莺呼起。不恨此花飞
          尽，恨西园、落红难缀。晓来雨过，遗踪何在，一池萍碎。春色三
          分，二分尘土，一分流水。细看来不是杨花，点点是离人泪。”

    （２）章质夫【水龙吟】（杨花）：“燕忙莺懒芳残，正堤上、杨花飘坠。
          轻飞乱舞，点画青林，全无才思。闲趁游丝，静临深院，日长门闭。
          傍珠帘散漫，垂垂欲下，依前被、风扶起。兰帐玉人睡觉，怪春衣、
          雪沾琼缀。绣床渐满，香球无数，才圆欲碎。时见蜂儿，仰粘轻粉，
          鱼吞池水。望章台路杳，金鞍游荡，有盈盈泪。”

                              三八

    咏物之词，自以东坡【水龙吟】最工，邦卿【双双燕】（１）次之。白石
【暗香】、【疏影】（２），格调虽高，然无一语道着，视古人“江边一树垂垂
发”（３）等句何如耶？

    史达祖【双双燕】（咏燕）：“过春社了”（见三一君的ＰＯＳＴ）。

    姜夔【暗香】、【疏影】：（见三一君的ＰＯＳＴ）。

    杜甫【和裴迪登蜀州东亭送客逢早梅相忆见寄】：“东阁官梅动诗兴，还如
        何逊在杨州。此时对雪遥相忆，送客逢春可自由。幸不折来伤春暮，若
        为看去乱乡愁。江边一树垂垂发，朝夕催人自白头。”

                                                        晓拂